Com va Jan?

\* negue deu Bòrn

1. - Com va, Jan? - Que va hòrt plan (bien\*). E tu, Pèir? - Jo, que va mau!

2. - Com va la (le\*) santat, Miquèu? - Que pòt anar ! E tu, Bernat? - Ne va pas tròp ! A miejas!

3. - Com va, l'amic? - Ne va pas hòrt plan (bien\*). - E com va la (le\*) Maria? - Que va atau-atau.

4. - Qu'i a de nau, Joana ? - Arren\* (o Arrei\*), qu'ei (qu'es\*) tot vielh - Adiu, Jana! - Siis (Singuis\*) hardit, Miquèu!

5. - On vatz atau? - Que vam a Aurelhan. - Adishatz e síitz (sínguitz\*) hardits!

6. - Adishatz, Mossur. Portatz-ve plan - Adishatz, monde ! Hètz beròi (bròi\*) e dinc a las (les\*)purmèras (permèras\*)!

7. - Adiu, Alfred. A vòste, com va? - Tot lo monde que van plan (bien\*).

8. - Bon ser, Pèir. Qui ei (es\*) malaut a vòste? - Qu'ei (Qu'es\*) lo Jan (Joan\*). Non va pas tròp plan(bien\*).

9. - Assèd-te ua (uu'\*) pausa! - Non, que soi (sui\*) pressat, que m'escapi - Adiu ! Siis (singuis\*) hardit!

10. - Que vòles (vòs\*) béver (búver\*)? - Arren\* (o Arrei\*). Mercés hòrt (Granmercí\*). - Adiu ! Bona nueit (neit\*) e hè (hèi\*) beròi (bròi\*)!

11. - Adiu, Mariòta! - Ad aquestes dias (jorns\*), Peiròt - Òc (Quiò\*), a doman e salut a tots!

12. - T'on la gahas? (On vas ?\*) - Tà casa ! (Entà soa casi !\*) - Ça'i, que vam béver (búver\*) un còp. - Non, doman ! Mercés (Mercí\*) Jan!

**A - Tornatz díser (díder\*) aquestas frasas.**

- Com va?

- Que va plan.

- Qu'i a de nau?

- Portatz-ve plan (bien\*).

- Hètz beròi (bròi\*) !

- Que soi (sui\*) pressat, que m'escapi.

- Ça'i, que vam béver (búver\*) un còp.

**B - CONJUGASON d'ANAR au Present de l'indicatiu.**

Que VAU Que VAS Que VA Que VAM Que VATZ Que VAN